
I. 

Kjærestens Blomst. 

Naar man forlader Nordby ad Lande- 
vejen, der løber mod Syd gjennem 
Fanø, kommer man lidt efter lidt ind i 
et Stykke ægte Hedenatur, hvor Lyngen 
endnu breder sig, hvor Hjeilens Piben 
blander sig med Vestvindens Suk, og 
den hule og sørgmodige Lyd, der udefra 
trænger ind over Klitbankerne, som taarne 
sig høiere og høiere mod Sydvest. Det 
er Havet udenfor, som drømmer, og som, 
selv i Søvne, maa true og klage. See 
henover de langstrakte Sandbakker, tæk- 
kede med Marehalm, der i stride Totter 
rasle i Vinden, see henover disse flade 



Enge, gjennemfurede af Revner, der lign 
Ar, som Sollyset klæder i violet Fløie] 
og blaaner ude ved Himmelranden. Ei 
lille Strimmel Jord er hist og her møisom 
melig fremarbeidet til Agerland, skjærme 
bag høie Diger af Lyngtørv. Disse fattig« 
Agerstykker blive sjældnere og sjældnere 
jo længere man fjerner sig fi-a Nordby 
tilsidst ophøre de ganske. Hvad der see; 
af Grønt er nu kun en enlig Gyvelbusk 
under hvilken Urfuglen ruger sine Kyl 
linger, dernæst Revlingbusken, hvis sort< 
Bær Brokken besøger i Aften. Ensom 
heden. Freden, Ødet griber En herude 
Kæmpestædernes Smaakævl forsvinder 
Naturens Almagt paatrykker os vor 
Ringhedsstempel, og med det køre v 
videre mod Sønderho. Veien er træls 
Hjulsporene i det dybe Sand udbedrej 
kun sjældent med aftærsket Halm o^ 
Lyngriis. 

„Der har vi Fuglekøierne , " sige 



Kusken og peger med Pisken ind mellem 
Klitbankerne. 

„Fuglekøierne?" 

„Ja, der fange de Vildænder i hundrede- 
viis med Lokkeænder. Har De Lyst at 
see de Køier?" 

Lidt efter viser Sønderho Kirke sig, 
en lav, Aarhundreder-gammel Bygning, 
som dukker sig ned mellem Bankerne, 
medens Sydvestvinden taarner Flyvesands- 
klitterne værnende op om den, et Guds- 
huus, der maner til Andagt, hvor Vrag- 
stykker af forlist jordisk Herlighed pryder 
Kirkegaarden med de røde, gule og blaa 
Blomster, hvor Sømænds Gaver tale høit 
fra det lave Bjælkeloftsskib om Tak- 
nemmelighed for vidunderhg Frelse derude 
paa Havet, Fanøboerens største Ven og 
stærkeste Fjende. Præstegaarden ligger 
her luunt under Bankerne, en fredet Plet, 
hvis grønne Træer, en Sjældenhed i denne 
Sandørk, sprede Skygge for den bræn- 
dende Sommersol. Herfra bugter Veien 

sig ind til Klitbyen Sønderho. Hist staaer 
en mandig Gallionsfigur plantet i Sandet 
og seer med ridderlig Anstand tilbage 
paa svundne Tiders Storhed; der indhegne 
brogetfarvede Vragstykker en Stump 
Kaalhave, her danne de bøiede Spanter 
en Spidsbue som Indgang til et Stykke 
Kartoffelland; — de Levendes Kirkegaard, 
de Dødes Virkekreds træder En overalt 
i Møde. — Det er Sønderho, vi befinde 
os i. Ud fra de lave, grønmalede Døre og 
blaa Vinduesrammer tilnikke Fanøkvinder 
den Fremmede et trohjertet Velkommen. 
Gamle, rynkede Koner rokke frem fra 
deres Kroge, stirre efter os og tænke 
noget mærkeligt om den store, be- 
synderlige Verden, de ikke kjende; thi i 
Sønderhos gamle Generation lever endnu 
firsindstyveaarige Koner, der aldrig have 
forladt deres Fædrenehjem eller gjæstet 
det nærliggende Nordby, — Ørkenen skiller 
dem derfra. 

Af Mænd sees kun en enkelt værk- 



bruden Sømand og Oldinge; enhver sø- 
dygtig Mandsperson er ude paa de lange 
Togt, hvorfra de oftest aldrig vende til- 
bage. Der findes mange sørgeklædte 
Enker paa Fanø, endnu flere unge Fæste- 
møer, der om Aftenen søge op i Klitterne 
og stirre længselsfuldt ud over Havet, 
som ikke giver sit Bytte tilbage. 

Pludselig kan der blive levende herude 
i Ødet, naar Veiret er dertil. 

Veed De, hvad Fam er? 

Nei. 

Molbechs Dialektlexikon forklarer det 
som en Damp eller Disethed, der aflagrer 
bestemte Lag i Luften, og som er i Stand 
til at gjengive de forunderligste Land- 
skaber, vexlende og bølgende i Form og 
Indhold: Skove reise sig over Jordstræk- 
ninger, der ellers kun bære Lyng og det 
golde Sand til Skue, dukke frem under 
Himmelranden og forsvinde igjen, Skoven 
bliver til en smilende Indsø, der som en 
blaa Dug bredes over frodige Enge. — 

Er det Faar, Skibe, Svaner, disse hvide 
Punkter, som Sollyset flammer ned over? 
— Vandringsmanden fremskynder sin 
Gang, men medens han iler mod Maalet, 
dukker pludselig en frem over det 
skuffende Vandspeil, een til; de klædes 
med Krat og Trægrupper, som synes at 
tilhøre Lago Maggiore; hvide Huse vise 
sig bestandig tydeligere; de flunke og 
flimre i den solhede Luft, til der atter viser 
sig et nyt Tryllebillede. Saaledes dannes 
Fam paa Heden, Luftsyn for dens en- 
somme Beboere, der længselsfrildt stirre ud 
over Havet, og som tale deres eget Sprog, 
leve deres eget Liv i en eiendommelig 
Drømmeverden, der spreder Blomster over 
Sandet, over Ødet og Ensomheden, — 
Dødens Fred over Livet, Længselen ud over 
Døden. 

Det er om nogle af disse Egnes hær- 
dede Fiskerfolk her skal fortælles. 

Der gik en Pige langs Landeveien 
udenfor Sønderho henimod en af de af- 

sidesliggende Udflyttergaarde mellem Ban- 
kerne. Hun havde fine Sko paa og 
traadte forsigtig i Sandet. Solen skinnede 
og Lærken sang henover Marehalmsklit- 
terne. Hun standsede af og til og skyg- 
gede med Haanden for Øinene og saae 
sig om. Det lod til, at hun ventede 
Nogen. Langt borte kom en Sømand 
slentrende. Han bar nye Klæder og et 
høirødt Halsklæde, der flagrede i Vinden. 
Da han naaede hen til Pigen, standsede 
han. 

„Hvor skal I hen i saadan en Fart, 
Niels Styrmand?" spurgte hun. 

„Jeg piler af Sted for at komme tids- 
nok til at dandse med Dig, lille Karen," 
svarede han og saae hende ind i Øinene. 

„Hvad troer Du, Mads Knap vil sige 
til det?" spurgte hun og lo. 

„Fanden i Vold med Mads, lad ham 
passe sig selv!" svarede Styrmanden. 
„Der har Du en Sukkerkringle, den tog 
jeg med til Dig." 

Karen stak Kringlen paa sin Finger, 

„Farvel til i Aften,** sagde Sømanden, 
idet han gik videre. 

Lidt efter kom en ung Karl ned over 
Bakkerne og sprang ud paa Veien til 
Pigen. Han tog hendes Haand i sin og 
saadan fulgtes de nu heelt fornøiede et 
Stykke videre. De sagde ingen Ting til 
hinanden, idetmindste ikke noget synder- 
ligt. Han havde i Fjor spurgt, om hun 
vilde være hans Kjæreste, og det svarede 
hun Ja til. De vare altsaa forlovede 
og skulde snart giftes. Da de naaede 
til Ledet ved Agerstykket, standsede han 
og sagde: 

„Nu skal jeg hen og flytte Faarene. 
Gaa lidt langsomt i Forveien, Karen, saa 
kommer jeg snart efter. Men skulde Du 
naae Gaarden før jeg, saa lad være at 
dandse med Skræderens Hans. Det siger 
jeg Dig: jeg vil have den første Dands." 

Hun nikkede. 

„Og den anden Dands?" 

Karen nikkede igjen og lo. 

„Og den tredie Dands, alle Dandse. 
— Hvad skulde man ellers være forlovet 
for?" bemærkede han, mens hun blev 
ved at nikke og lee uden at svare. 

Mads tog en Nellike frem, som han 
gav hende. 

„Det er den kjønneste Blomst i Skole- 
mesters Have; den skal Du have," 
sagde han. 

Karen tog den, og dermed skiltes de. 
Mads stod flere Gange stille og saae 
efter hende; men hun vendte sig ikke om 
og gik og spiste af sin Sukkerkringle. 
Da hun kom lidt længere hen, saae hun 
en gammel, krumbøiet Mand, der sad i 
Solskinnet paa en Steen og støttede sig 
til sin Stok. 

„Hvor skal Du hen. lille Pige? Du 
er saa pyntet," sagde han. 

„Jeg skal til Gilde oppe paa Gaarden," 

svarede hun og daskede med Nelliken. 

„Du gik nok med et Mandfolk," 

2 

sagde han og saae paa hende med to 
smaa, kloge Øjne. 

„Aa, det var bare min Kjæreste," 
sagde hun. 

„Han saae godt ud." 

„Niels Styrmand seer kjønnere ud." 

„Ja, naar Du kunde gifte Dig med 
Klæderne, saa var han den Bedste." 

Karen holdt ikke af den Samtale og 
begyndte til en Forandring at spørge: 
„Hvad hedder I ellers?" 

„Jeg hedder „See Dig for"." 

„Det var da et farligt tosset Navn. 
— Ha, ha, ha!" 

„Ja, jeg har ikke valgt det selv. 
Man maa bære det, Andre giver En." 

„Hvor kommer I fra?" 

„Fra Verdens Ende." 

„Det maa være langt borte." 

„Man faaer at gaae sin Vei, saa godt 
man kan." 

„Hvor skal I nu hen?" 

„Ja, seer Du, lille Pige, En kan sige. 



15 

hvor man kommer fra, men ikke altid, 
hvorhen man gaaer. Det gjælder blot 
om at see sig for." 

Pigen rystede paa Hovedet og spiste 
videre af sin Kringle. 

„Du har to rare Gaver der i Hæn- 
derne, giv mig den ene," sagde den Gamle 
og strakte sin rystende Haand ud. 

Pigen stod lidt og betænkte sig. 

„Der har Du en Nellike," sagde hun 
og lo. „Du trænger til Noget at pynte 
Dig med." 

„Ja, jeg er gammel," svarede Manden. 
„Jeg er ogsaa sulten. Jeg troer, jeg 
havde bedre af Kringlen." 

Men Pigen puttede sin Kage heelt 
ind i Munden og lagde Blomsten paa 
Mandens Knæ. 

„Du seer Dig nok ikke for, lille Pige, 
og giver med forkeert Haand," sagde den 
Gamle, idet han blinkede med sine graa 
Øine. „Du havde vist gjort klogere i at 

gjemme Blomsten ved dit Bryst end 
Kringlen i din Mave." 

Pigen trak paa Skulderen. Hun gad 
ikke svare ham og gik videre. 

Lidt efter kom Mads forbi den gamle 
Mand. 

„Hvor skal Du hen? Du er saa pyntet," 
spurgte See Dig for. 

Mads gjorde et Spring i Luften og 
slog ud med Armene. 

„Jeg skal til Gilde oppe paa Gaarden 
med min lille Kjæreste," sagde han. 

„Var det hende, som gik her forbi 
for lidt siden?" 

„Ja — og hun er den kjønneste Pige 
paa den hele 0, — den herligste tillige," 
sagde Mads Knap. „Hun har nok givet 
Jer min Nellike, for at I ogsaa skulde 
have Noget at fornøie Jer over. Det var 
kjønt gjort." 

Den Gamle støttede Hagen mod sin 
Stok og rystede paa Hovedet. 

„Hvor er I ellers fra?" spurgte Mads. 

„Derfra, hvor Gjæssene gaa bar- 
benede." 

Mads lo. 

„Er der Noget, jeg kan gjøre for 
Jer?" 

„Giv mig en Drik Vand i mit Kruus, 
Kilden er langt borte, og mine Been be- 
gynde at blive noget luskevorne under 
mig." 

Mads saae henad Veien efter Karen, 
tog saa den Gamles Tinkruus og hentede 
det fuldt af Vand nede fra Kilden. 

„Det skal Du have Tak for," sagde 
Manden, da han havde drukket. „Du er 
en retskaffen Karl." 

„Ja, det sige de rigtignok om mig," 
svarede Mads frimodig. 

„Hvad skal jeg nu give Dig til Gjen- 
gjæld?« 

„Ingen Ting," svarede Mads; „jeg 
har, hvad jeg trænger til." 

„Siig ikke det!" ytrede den Gamle. 
„Jeg kan i alt Fald give Dig et godt 

Raad, det koster ingen Ting, og det kan 
maaskee komme Dig tilgode." 

„Lad mig høre det Raad," sagde 
Mads med en tvivlende Mine. 

„See Dig for, før Du giver din Blomst 
bort, og see Dig endnu længere for, naar 
Du giver dit Hjerte bort," sagde den 
Gamle og løftede Stokken i Veiret. „Nu 
vil Du gifte Dig, aa ja! — det er et Baand, 
let at binde, men svært at løse. See 
Dig for, — og Vorherre være med Dig!" 

Dermed reiste Manden sig og gik. 
Mads blev staaende og saae efter ham; 
han var bleven heelt alvorlig til Mode. 
Da den Gamle var kommen lidt hen ad 
Veien, vendte han sig om. Vinden be- 
vægede hans hvide Haar. 

„See Dig for!" raahte han endnu en 
Gang. Hans Stemme, der nylig var hæs 
og rystende, lød nu klar og tydelig. 
Han holdt Blomsten oj) i Luften, Solen 
skinnede paa den ; den saae ud som det 

røde Blod. — Mads glemte aldrig den 
Nellike. 

Den Gamle forsvandt mellem Klitterne. 

Nogle Aar efter kom Mads kjørende 
med et Læs Tækketørv ind ad Nordby 
til. Der sad den samme gamle Mand 
paa en Steen som første Gang, de mødtes. 
Mads holdt stille foran ham. 

„Tak for sidst!" sagde han. „Det 
var nok Jer, jeg traf forgangen Aar, da 
vi skulde til Gilde ude paa Gaarden i 
Sønderho." 

„Det var saa," sagde See Dig for. 

„I gav mig et Raad med paa Veien." 

„Ja, det var ogsaa mig. — Hvordan 
er det gaaet Dig siden?" 

„Det er gaaet saadan, at jeg tænkte 
paa Jeres Raad den Aften, lige til jeg 
naaede Gildestuen. Saa saae jeg mig 
for gjennem Vinduet, før jeg gik ind, 
og der dandsede min Kjæreste Galop 
med Skræderens Hans. Saa saae jeg 
mig for nok en Gang, da stod hun og 

pantede med Niels Styrmand. Han fik 
alle de Dandse, hun havde lovet mig. 
— Hun dandser endnu med sin Niels, 
kan jeg troe, det vil sige, de dandse 
Pokker i Vold og slaaes nok mere, end 
de dandse. — Jeg gik hjem og gjorde, 
som I sagde: jeg saae mig bedre for, 
før jeg gav min næste Blomst bort, og 
den fik en fattig Pige, Kirstine hedder 
hun; men hun varer den, og nu blomstrer 
det for os allevegne. Jeg stod mig godt 
ved at følge Jeres Raad, om det end har 
lang Udsigt til, at Kirsten og jeg kunne 
komme sammen." 

„Ja, det er lettere at give Andre et 
Raad end selv at følge det," sagde den 
gamle Mand og rokkede med Hovedet. 

„Vil I kjøre med?" spurgte Mads. 

„Ja Tak, mine Been begynde at blive 
lidt stive under mig." 

Mads hjalp See Dig for op i Vognen. 
Saa kjørte de ind til Nordby. 



II. 

Nix. 

Kirstines Fader var Sømand. Han 
boede i Nordby paa Fanø og havde 
opslaaet en Kile Hytte af gamle Bræder 
ved Udgangsporten til Skibsværftet, som 
skaffede ham en Deel Fortjeneste. Skibs- 
bygger Sindberg havde stor Tillid til 
hans Paapasselighed og betroede ham 
blandt andet det ærefulde Hverv at holde 
et vaagent Øie med Folkenes Arbeidsiver, 
og Regnskab over de Timer, der for- 
sømtes. 

Kirstines Fader hed Jansen. Han 
vilde gjerne have sig en ny Jagt til Fiske- 
riet i Nordsøen, nu han begyndte at blive 

lidt ældre. Han havde ikke Penge nok 
til at faae den bygget, og saa tænkte 
han, at naar Kirstine fik en dygtig Mand, 
kunde de være halvt om Baaden. Kir- 
stine var en god og føielig Pige, som 
Alle holdt af. Hun havde blot een Feil, 
hun holdt af Mads Knap, som ikke duede, 
det sagde de idetmindste gjerne om ham, 
han eiede ingenting og talte daarligt 
for sig. 

Idag var det Lørdag, der skulde gjøres 
Regnskab for den svundne Uge i gamle 
Jansens Kontor, før Sindberg udbetalte 
Arbeiderne deres Løn. Folkene kom ind, 
en efter en, og modtog deres Lønnings- 
seddel. Jansen lod til at være i godt 
Humeur den Lørdag, det var han altid, 
naar han kunde bringe Skibsbyggeren 
brav mange Forsømmelser. Det indfaldne, 
barkede Ansigt smilede, den fedtede Hals- 
klud var drevet agterud i Nakken, men 
det angik jo ikke Folkenes Løn. 

Blandt de sidste Arbeidere kom en 

ung Mand ind, stærkt bygget, kulsort 
Haar, store, talende Øine. Han holdt 
med begge Hænder fast om sin Straahat 
og rømmede sig uden at sige Noget. 

„Ja, seer Du, lille Mads," sagde 
Jansen, „det bliver i denne Uge lidt 
kleinere for Dig end ellers. Du har for- 
sømt en halv Dag og to Dage til Fro- 
kosttid. Saa var det ogsaa Onsdag 
Morgen, Du nok først kom til Arbeide, 
efter at Klokken havde slaaet otte." 

„Syv," svarede Mads og trykkede 
Buler i sin Straahat. 

„Otte, siger jeg, det staaer nøiagtig 
skrevet op her i min Regnskabsbog." 

„Syv," gjentog Mads og dreiede hur- 
tigere paa Straahatten. 

„Du løber efter Pigerne, Mads, og 
spadserer med dem inde mellem Klitterne. 
Jeg veed Alt og har skarpe Øine. Her 
har Du din Lønningsseddel. Der er draget 
fire Daler fra, saa er den Sag i Orden. 
Hvorfor løb Du ellers igaar og fik ikke 

sagt, hvad Du vilde? Kom frem med 
det, jeg er i godt Humeur og kan taale 
at høre dine Dumheder. Sæt Dig ned!" 
Mads blev blodrød. Han rømmede 
sig og dreiede endnu hurtigere paa Hatten, 
som om det var den, hans Svar skulde 
krammes ud af. 

„Jeg vilde gjerne have Kirstine," sagde 
han med svag Røst. 

„Din Tosse," svarede Faderen. „Du 
kan da nok begribe, at det ikke kan blive 
til Noget? Naa, hvorfor tier Du: Kan 
Du fatte det?" 

„Ja nok, det er saa begribeligt." 
„Naa, hvad vil Du saa?" 
„Ja, det er da ogsaa sandt!" 
Mads gik mod Døren med lange Skridt. 
Henne i den lave Aabning, udenfor hvilken 
det blaa Hav skinnede mellem Marehalms- 
klitterne, vendte han sig og spurgte : 
„Kan det saa ikke blive til Noget?" 
„Naar Du havde en god Skude og 
kunde seile op under Norge efter fuld 

Ladning, saa vilde vi snakkes ved. Du 
eier jo ikke mere end Maagen, som lægger 
sine Æg derude i et Hul paa den aabne 
Strand, — det kan ikke blive til Noget!" 

Ude mellem Klitterne sad Kirstine 
og ventede paa Mads og pillede ved en 
Blomsterkvist, som hun havde bragt med 
hjemmefra. Hvorhen hun saae var der 
Øde og Stilhed. Klitryg hævede sig over 
Klitryg. Sand og Marehalm til alle Sider, 
hist og her viste sig en mager opdyrket 
Plet Agerjord, skjærmet bag høie Diger af 
Græstørv mod Vestenvind og Flyvesand. 
Ingen Lyd afbrød Stilheden uden et kla- 
gende Vibeskrig, et brægende Faars Kalden 
og den hule Buldren ude fra Revlerne. 

Mads kom langsomt hen mod Kirstine. 

Da hun saae ham, reiste hun sig, smilede 

og gik ham i Møde. Synet af hans 

sørgmodige Ansigt standsede hende. Hun 

rakte ham Haanden med Blomsterne. 

„Hvordan gik det?" spurgte hun. 

3 

Han stod lidt tavs, rystede paa 
Hovedet og sagde omsider: „Nix." 

Hun spurgte endnu en Gang, hans 
hele Veltalenhed bestod i atter at ryste 
paa Hovedet og gjentage sit „Nix, Nix" 
med større Fynd. Saa satte han sig ned 
i Sandet ved hendes Side, med hendes 
Haand i sin. Der laa et Barns Uskyld 
i det Blik, hvormed hun betragtede ham 
over det mørke Tørklæde, som Fanøpigen 
dækker sit Ansigt med, for at skjærroe 
Huden mod Blæst og Sol. 

De talede ikke meget. Det behøvedes 
ikke heller. Hengivenhed og Forsagelse 
var deres Verden, og denne Aften var 
det kun bitre og alvorlige Tanker, som 
sysselsatte dem. De øde, sandede Om- 
givelser, paa hvilke deres Blik hvilede, 
syntes at illustrere deres Fremtid. Et 
ubeskriveligt Tungsind afspeilede sig i 
hans mandige, solbrændte Ansigt, Kirstine 
og lian havde kjendt hinanden fra de vare 
Børn, han eiede Intet uden en gammel. 

svag Moder, som han maatte forsørge, 
intet Lys, ingen Udvei til Frelse. Aften- 
klokken ringede Solen ned. Taagen kom 
ind over Land ude fra Havet. 

„Nu maa jeg hjem og lave Vandvæl- 
ling til Nadver!" sagde hun og reiste 
sig. Han knugede hendes Haand mellem 
begge sine og gik med lange Skridt uden 
at sige Farvel ind mellem Bankerne. 
Mads blev ved at vandre fremad, til han 
naaede den yderste Klitryg mod Havet. 
Her blev han staaende og saae frem for 
sig, bredskuldret og ubevægelig, en Billed- 
støtte af Ungdom og Kraft med Sand- 
banken til Sokkel. Pludselig løftede han 
begge Arme mod den tunge, blaagraa 
Himmel, Vinden bevægede hans mørke 
Haar, han rystede sine knyttede Næver 
mod Skyerne og udbrød med et stønnende 
Skrig, der lød som et saaret Dyrs Klage: 
„Nix! Nix!" Saa kastede han sig ned, 
borede Hovedet ind i Marehalmen og 
hulkede som en Hjælpeløs. 

Kirstine blev staaende, hvor Mads 
havde forladt hende og saae efter ham, 
til han forsvandt i Skumringen. Derefter 
begav hun sig hjem. 

En ældre Herre havde fra en nærlig- 
liggende Banke betragtet de unge Folk. 
Fannikerne kaldte ham „Herren". Han 
havde en Tidlang boet ovre paa Fanø, 
som dengang sjælden modtog Besøg af 
Fremmede. Han nød nogen Anseelse i 
Nordby, Folk stod stille, naar han kom 
forbi, hilste og sagde til hinanden: „Der 
er han!" 

Hver Dag spadserede han om nede 
paa Sindbergs Skibsværft og saae paa 
den nye Skonnert, der om kort Tid var 
færdig til at løbe af Stabelen, og som for 
Øieblikket gav Mads hans Udkomme ved 
Skibsbyggeriet. Arbeiderne lagde Mærke 
til, at den Fremmede ofte timevis kunde 
sidde paa en Tømmerstabel og stirre frem 
for sig. medens han sindig røg af en kort 
Kridtpibe. Han syntes ikke at iagttage 

Nogen bestemt, det skulde da være 
Stæren, der sad paa Fløiknappen og sang 
af fuld Hals omkap med Mads Knaps 
ensformige Fløiten. Saameget er blot 
vist, at Mads ofte blev rød af Undseelse, 
naar han saae op og troede at møde den 
gamle Herres alvorlige, forskende Blik, 
der syntes at tælle Hammerslagene, han 
slog i Skibets Skrog. Saa kunde det 
hænde, at den Fremmede gik hen og 
underholdt sig med Mads, det vil sige, 
han spurgte og fik korte Enstavelsesord 
som Svar. En Dag var han endog kommen 
ind i Mads' Hytte. Her traf han den 
gamle Madam Knap, som sad i Solen og 
spandt. Af hende fik han lidt efter lidt 
Sønnens sørgelige Historie fortalt, den 
gamle Kone begyndte med et Suk og 
endte med en Velsignelse over den tro- 
faste Søn, der ofrede hende sin Lykke. 

Herren kom altsaa denne Aften frem 
igjennem Sandveien mod Kirstine. 



i 

„Hvorfor er Du saa bedrøvet," spurgte 
han venlig. 

Hun saae op og rystede paa HovedeU 
Han gjentog sit Spørgsmaal. 

„Aa jo endda!" svarede hun, „der 
kunde være Grund til det." 

„Der skal lange Øine til at see ind 
i Fremtiden," sagde den Gamle. „Kom 
op til mig hos Færgemanden. Hvem 
kan vide det, maaskee jeg finder paa 
Raad." Saa tørrede Kirstine sine Øine 
og skyndte sig hjem og lavede Vand- 
vælling. 

■ 

Samme Aften gik hun op til Færge- 
gaarden; den gamle Herre tog venlig mod 
hende, bød hende Kaffe og hørte opmærk- 
som til, medens hun med hendes Fødeøes 
eiendommelige Talemaade fortalte, hvad 
der var hændet mellem Mads og hendes 
Fader. 

„Det er jo en sørgelig Historie," sagde 
Herren. 



.•^iM 

„Vi faae at finde os i det," sagde 
hun. 

„Hvad har I nu tænkt paa," spurgte 
han. 

„Nu vil vi til at arbeide for Alvor. 
Jeg med at vaske, han med at fiske. Om 
der saa gaaer nogle Aar, saa bedrer Lykken 
sig maaskee: men vi maa tænke paa 
Mads' Moder og hjælpe hende begge To, 
om vi ellers kan komme ud af det." 

Den gamle Herre sad og betragtede 
hende med sine klare Øine. 

„Du er en kjøn Pige," sagde han og 
klappede hende under Hagen. „Jeg kunde 
have Lyst til at gjøre Noget for Dig. I 
næste Uge reiser jeg hjem til Kjøbenhavn. 
Kunde Du have Lyst til at følge med. 
Du skulde faae kjønne Klæder og din 
gode Dag derovre i Lys og Herlighed. 
Penge blev der nok ogsaa Raad for, og 
naar Du saa var kjed af at tjene mig, 
kunde Du jo reise hjem og gifte Dig med 
Mads." 

Kirstine saae forundret paa den gamle 
Mand. 

„Aa nei, jeg bliver helst her hos 
Mads' Moder, mens han er ude paa 
Fiskeri; det blev sytten Daler, jeg tjente 
sidste Sommer ved Vaskeri, og han satte 
ligesaameget ind, maaskee det seer bedre 
ud for os om tre, fire Aar." 

„Naa, saa Du vil ikke følge med mig. 
Du er vel bange, jeg skal drive Kjæresteri 
med Dig; men om saa var. Du, saa er 
jeg den Mand, som lukker Gjærdet efter 
mig, naar jeg har brudt igjennem. Hvad 
om jeg gav Jer en kjøn lille Skude til 
at drive Fiskeriet med, saa vidt driver I 
det aldrig med Jeres Sparen sammen!" 

„Aa nei, aa nei!" udbrød hun og 
strakte begge Hænderne frem for sig. 
„Det bliver med Mads, naar Vorherre vil 
det, eller aldrig med Nogen." 

„Ja, gaae saa din Vei!" sagde den 
gan)le Herre og rynkede Brynet. „Hvad 
vil Dii her hos mig." Han lukkede Døren 

op. Udenfor stod Opvartningspigen og 
lurede. Hun lo, da Kirstine smuttede 
forbi. 

Den Fremmede holdt meget af at tale 
med Folk, som han mødte underveis. 
Næste Aften stod han nede ved Skibs- 
værftet og saae i Skumringen paa det 
blege Skjær, der sitrede frem fra Ka- 
hytterne i de smaa Fartøier; Lyset spei- 
lede sig i det mørke Vand og forsvandt 
igjen. Tovene klaprede. Blokke og Fløie 
pebe ynkeligt under Vindstødene. Den 
gamle Herre blev staaende, ki-umbøiet og 
uanseelig. Pludselig gned han sig for- 
nøiet i Hænderne, som om han undfangede 
en god Idee. 

„Det skal Du lille Knægt have Dig 
en Rigsort for," sagde han til en Dreng, 
der kom forbi og svingede med en Mælke- 
spand i Haanden. Drengen tog Penge- 
stykket, veiede det i Mørket og sagde: 

„De vil nok snyde mig, det er jo 
kun en Kobberskilling." 

Herren lo og sagde: „Det er Ret, 
see Dig for, saa forseer Du Dig ikke!** 
Drengen fik sin Rigsort og gik. 

Lidt efter kom Maleren ud fra den 
nye Skonnert. 

Den Fremmede standsede ham. 

„Saa silde paa Færde i Aften, Mester. 
Hvordan gaaer det med Forretningen?** 
spurgte han. 

„Der er en Deel at bestille endnu 
ved Fartøjet, det skal jo løbe af Stabelen 
i Morgen. Jeg var i Dag ved at male 
den store Plade med Skrift, som skal 
fæstes agterude over Kahytvinduerne og 
bære Skonnertens Navn. Saa sender 
Sindberg i Aften Bud, at Skibet er døbt 
om, og at den nye Eier først vil have 
Navnet afsløret, naar Fartøiet jumper ned 
fra Bedingen. Dot kniber at faae Svingene 
i de mange Bogstaver. Jeg har ingenting 
at rette mig efter." 

Den gamle Herre smilede. „Lad mig 
komme op og see paa de Sving i Bog- 
staverne, maaskee jeg kan hjælpe lidt 
paa dem." 

Næste Dag blev det Fest for Fanø. 
Færgemanden fik travlt med at seile Folk 
over fra Esbjerg, som dengang kun bestod 
af nogle faa Huse. Iblandt de Indbudne 
var Præsten, der skulde lyse Velsignelsen 
over det nye Skib, for at bringe det 
.,Guds Laan", som de i Jylland kalde 
„rigelige Guds Gaver". Skibsværftet fyldtes 
efterhaanden med Nysgjærrige, Mænd, 
Kvinder og Børn i deres maleriske Na- 
tionaldragter. Saa smukt et Fartøi var 
der endnu aldrig bygget i Nordby. Ved 
Middagstid kom der et Musikkorps fra 
Varde: en Violin, en Harmonika, et Horn 
og en Trompet. Solen skinnede. Det var 
Flodtid. Havet sendte roligt og beskedent 
Budskab ind i den smalle Rende efter sit 
nye Offer. Skonnerten laa færdig. Tømmer- 
mændene stode parate til at slaa Stiverne 

fra, Maagerne fiskede Muslinger langs 
Stranden. Oppe mellem Klitterne sade 
de Fremmede i smaa Klynger og spiste 
deres Frokost og sang dertil. Der var 
Friskhed og Jubel allevegne. 

Tre Geværskud og Dundren af Stor- 
trommen antydede Festens Begyndelse. 
Lyden af Tømmermændenes Øxeslag, der 
ryddede Pælene, som støttede Skonnertens 
Skrog, blandede sig med Folkets Hurra- 
raab; der blev givet los for Ankertougene. 
Det store Øieblik var kommen. Skroget 
begyndte at glide ned, hurtigere og hur- 
tigere. Idetsamme faldt Sækkelærredet, 
der skjulte det straalende Navneskilt paa 
Agterenden. Folk stimlede sammen og 
stirrede forbavsede paa de store , for- 
gyldte Bogstaver, der sirlig og tydelig 
tegnede Navnene: „Mads Knap og Kir- 
stine". 

Den fremmede Herre stod midt paa 
den aabne Plads ved Siden af Sindberg 
og gamle Jansen, der holdt begge Hænder 

i Buxelommerne og stirrede op mod Pla- 
katen med de forgyldte Bogstaver, som 
straalede i deres fulde Glans, uden der- 
for at kaste Lys i hans Forstand. En 
Haand lagde sig paa Jansens Skulder, 
og den gamle Herre sagde med rolig og 
bestemt Røst: 

„Jeg har hørt sige, at De har lovet 
Deres Datter til Mads Knap, som staaer 
derhenne og skjuler sig bag Plankeværket, 
hvis han kunde møde frem med et Fartøi 
til at seile efter Fisk paa norske Kysten. 
Forholder det sig saa?" 

Jansen rokkede, strittede ud med 
Benene, skottede op til de forgyldte Navne, 
spyttede en Skraa ud og nikkede sam- 
tykkende. 

„Kom saa herhen. Du, Mads og mod- 
tag min Gave," raabte den gamle Herre 
over Pladsen til Mads, der bleg og svin- 
gende nærmede sig med Hatten i Haanden, 
standsede og saae sig om efter en Udvei 

til Flugt. Den gamle Herre gik ham i 

4 

Møde. tog hans Haand og sagde med 
lydelig Røst, som kunde høres af Alle: 
„Husker Du, at i^or laa et stort Fartøi 
herudenfor og blev slaaet istykker mellem 
Revene i en forrygende Storm. Ingen 
turde gaae ud, det var Døden, som truede, 
medens Folkene paa Vraget sendte Nød- 
skud og Klageraab indefter. Saa var der 
et ungt Menneske, der sprang i en Baad, 
to Kammerater fulgte med, de roede ud 
til Vraget. 

Søen havde taget de Fleste. Blandt 
dem, som bleve reddede, var min eneste 
Søn, Ingenieur Norstrand i Liverpool, hører 
Du, Mads Knap, Du reddede hans Liv. 
Derfor skal Du være takket og velsignet." 

Mads stod og holdt Hatten for sit 
Ansigt, for at Ingen skulde see Taarerne, 
som perlede ned over Kinderne. „Jeg fik 
det jo godt betalt. Manden sendte mig ti 
Speciedalere ovre fra Kjøbenhavn; og saa 
denne Ring. De skylder mig ingenting — 
nix!" sagde han og slog ud med Hatten. 

„Jeg er en gammel Mand, som ikke 
har Andet at bestille end at gaae om og 
lure og forske; jeg kom herover til Fanø, 
for at lære Dig at kjende, Mads, — og 
nu kjender jeg baade Dig og Kirstine. 
Fartøiet er dit. Her er Papirerne paa 
det. Tag det i Vorherres Navn, og skik 
Jer vel. Børnlille." 

Mads og Kirstine laa knælende for 
den gamle Herres Fødder. Han rakte 
dem begge sine Hænder, smilede for- 
nøiet, medens Musikken skrattede paa 
Agterenden over de lueforgyldte Navne- 
træk, der skinnede i Sollyset. 



To Aar senere laa Skonnerten Kir- 
stine fortøiet oppe under Hindø i Lofoten. 
Skibet havde taget fuld Ladning ind af 
Torsk, for dermed at gaae til Liverpool. 
Kirstine seilede i disse Aar med sin 
Ægtefælle. 

Lykken tilsmilede det unge Par, og 

Mads var under denne Lykkes Paavirk- 
ning blevet en stolt Karl, Skipper paa 
sin egen Skude. Hans forlegne Ordknap- 
hed var forsvundet for en sikker, mandig 
Optræden, og Kirstines Kjærlighed til 
ham syntes at voxe med Aarene. 

Fra Julen samme Aar havde Skon- 
nerten ligget oppe under Hindø, hvis 
steile, forrevne Klippepartier gjør den til 
den meest iøinefaldende og meest frygtede 
blandt Vesteraalens Øgruppe. Mads tog 
selv ivrig Deel i „Storfisk et". Over 
30,000 Fiskere fra forskjellige Lande og 
Egne havde været samlede deroppe, og 
vare nu ifærd med at bryde op og be- 
give sig hjem. Kirstine boede imidlertid 
deels ombord i Skonnerten, deels i Land 
hos en vesteraalsk Fiskerenke i hendes 
ensomme, rødmalede Træhuus, skjult i en 
Klippekløft, hvis Sider reiste sig lodrette 
af Havet. Rundt om Indløbet til denne 
Bugt ligger en Deel Smaaøer, Holme og 
sprængte Klipper kastede omkring i tusinde 

Brudstykker, hvoraf nogle ere skjulte under 
Havfladen og kun betegnes ved det hvis- 
lende Skum fra Brændingen, andre der- 
imod kneise stolte og trodsige iveiret, 
eller helde ud over Havet i fantastiske 
Stillinger, mørkegraa, rynkede Granit- 
blokke, som hverken Skyens Vand eller 
Vinterens Frost har kunnet glatte. Det 
synes som om næste Storm vil styrte 
disse Klipper i Dybet. Denne Spaadoni 
er Aarhundreder gammel, men Lofotens 
søbrudne, maleriske, sønderspaltede Fjelde 
kneise endnu lige uovervundne mod Himlen, 
dækkede af et saphirgrønt Moslag, der i 
Sollyset skinner i eiendommelig sydlandsk 
Farvepragt. I Havblik skvulpe de smaa 
Søer ind mellem Holmene. Solen speiler 
sig i det blaa Vand og kaster sit Lys 
ned paa den favnedybe, flimrende Klippe- 
bund og tørrer den brungrønne Tang, 
som hænger i Trævler omkring paa Fjeld- 
væggene. Svømmefugle flagre skrigende 
i hundredeviis om i Kløfterne, medens 

Havet, den aldrig overvundne Kæmpe, 
hviler i Drømme, hør, hvor det drager 
Aande og samler Kræfter, for snart at 
begynde igjen at sende Død og Rædsel 
ind i Skjærgaarden. 

Det er der de bo indenfor Klipper og 
Fjeldvægge, disse mørke, alvorlige, veir- 
slagne Mænd, hvis hele Liv er en Række 
af Kampe og udviist Heltemod, hvoraf 
hver enkelt Bedrift vilde give Aviserne 
Stof og Potentaterne Anledning til at 
skikke Gjerningsmændene Sølvmedailler, 
med Tilladelse til at bære samme i saa 
og saamange Tommers farverige Baand, 
dersom de blot nogensinde fik Nys om 
disse Bedrifter, — ordknappe Kæmper, 
der fødes, røgte deres Hverv under Kampe 
og Dødsfarer, som ingen Uindviet kan 
gjøre sig nogen Forestilling om, og som 
forsvinde igjen ligesom Braadsøerne om- 
kring deres Fodeø, ndon at efterlade sig 
an(h^t Spor end Havets Sknin paa Bølgen. 

M(Mi hvorfor søg(> at skildre et Billede, 

som dog hverken lader sig fængsle ved 
Ord eller Farver? De ligge nu eengang 
der, disse rige, storladne Naturunderværker, 
solbelyste eller klædte i Skum og Fraade, 
dermed er alt fortalt. 

En Martsmorgen gled Skonnerten Kir- 
stine i Magsveir for fulde, snehvide Seil 
ud fra Hindø mod det aahne Hav. Kir- 
stine stod i Forenden og saae allerede i 
Tankerne sin Fødeøes stille, flade Egne, 
ingensteds forekom hende skjønnere end 
Hjemmet, deres HUe, lave Huus bag Klit- 
stranden ved Nordby. 

Solen skinnede. Fisken slog i Hav- 
fladen, alt var Lys og Glæde for den unge 
Skipper og hans Kone. 

Men Stilheden rugede paa mørke 
Tanker. Dybt nede mod Vest, hvor 
Himlen og Havet mødes, hævede der sig 
en Sky, der voxer og breder sig, en kold 
Vind stryger hen over Havfladen, det Blaa 
bliver graat. Bølgen stiger, krummer sin 
Ryg og sukker som et mødigt Lastdyr, 

der jages til Arbeide igjen, det suser 
varslende gjennem Luften, — det er Uveiret. 
De hvide Skumpletter blive hyppigere og 
reise deres toppede Hoveder, som om de 
stirre hen over Havet efter Bytte. Det 
lyder som en Torden af Kanonsalver langs 
Kysten, det er Nordveststormen, klædt i 
Klamhed og Taage. Himlen mørknes, og 
Havet stiger. 

Inde paa Land er en tavs Skare ai 
Fiskere krøbet i Læ bag en Klippe, hvor 
et Bundgarn hænger og flagrer mellem 
nogle graa Pæle. Hvad ville de Mennesker 
herude i det forrygende Veir? Deres 
Redskaber ere jo bjergede, deres Baade 
vel fortøiede oppe over Havstokken. Hvor- 
for speide de vel ud over det oprørte Hav, 
medens de bøie Hovederne sammen, for 
at raabc ind i hverandres Øren? 

Langt ude kommer af og til de af- 
klædte Master af et Fartøi tilsyne. Det 
søger med et Pres af Underseil at gjøre 
sig fri af Kysten, (l(;t har kæmpet saaledes 

i Timer, men Kampen er frugtesløs, det 
vide Fiskerne paa Land, Skibet drives 
bestandig nærmere mod Skjærene, det vil 
sige mod Tilintetgjørelsen. Mørke, sønder- 
revne Skymasser vælte sig hen under 
Himlen, Skibet derude synes at forsvinde 
mellem de duvende Søer. Mads Knap 
staaer til Roers. Seilene ere beslaaede. 
Der er gjort Alt, hvad Menneskemagt 
kan gjøre for at bekjæmpe Faren. En 
Braadsø havde nylig revet et Stykke af 
Skandseklædningen med sig, en anden 
Sø brød op over Forstavnen, skyllede 
hen over Dækket og feiede alt Godset 
med sig. Mandskabet stod ved Pumperne, 
nye Styrtninger sloge ind over Lønningen 
og løb ud igjen af Klapperne med sønder- 
knusende Magt. Fokkemasten var gaaet 
overbord. Alle stirrede med spændt For- 
ventning mod Land, hvor de sorte, tak- 
kede Tinder allerede viste sig i truende 
Nærhed. Pludselig lød et Angstskrig 
henover Dækket. 

„Brænding forude! Brænding paa 
Bagbordsbov! I Guds Navn, det er 
forbi!" 

Smaa, skarpkantede Skjær kom tilsyne 
rundt om Skibet, en skrabende Lyd, 
Skroget hævedes, standsede, huggede ned- 
efter med et tordnende Brag, den tilbage- 
blevne Mast svaiede som et Rør, brast. 
Hyl og Jammerraab, knagende Spanter, 
Klædningen dreves ud af Sammenføinin- 
gerne, splintredes, og løsrevne Stykker 
hvirvledes om i Skum og Fraade; Skon- 
nerten Kirstine forliser. 

Midt i disse Rædsler flød to Skikkelser 
paa et Stykke af Masten, en bredskuldret 
Mand, der holdt en bevidstløs Kvinde i 
sin Arm,- medens han med den anden 
klynger sig til den reddende Planke. Det 
er Mads Knap og Kirstine. 

En vikl Energi præger hans Træk, 
niodens han med sammenbidte Tænder 
speider frem mellem Braadsøerne, der 

slynger ham frem og tilbage, — saa plud- 
selig hæver en Sø ham iveiret og løber 
tordnende tilbage, men Mads har faaet et 
Secunds Fodfæste, han kaster Kirstine 
frem for sig som en Byldt Tøi, medens 
han klemmer sig fast mellem Stenene, 
et Spring, — han er ude af Søernes 
Magt, endnu en Anstrengelse, og han 
synker med Kirstine i Favnen ned paa 
en Klippeblok, flere Favne over Havfladen. 
— Frelst! Frelst! 

Kirstines Haar flød opløst ned over 
hendes Bryst. Hun aabnede Øinene, ud- 
stødte et fortvivlet Skrig og saae sig om. 
Nogle Skridt fra hende laa Mads Knap 
paa Knæ med bøiet Hoved og s'tirrede 
ned for sig. Hun krøb hen til ham, 
slyngede Armene om hans Hals og raabte 
ind i hans Øre: „Mads, Mads! Du maa 
ikke igjen sige nix til Vorherre!" 

„Nei," udbrød han og knugede hende 
ind til sig. „denne Gaug fik jeg jo Lov 

at beholde Dig." De knælede begge ved 
hinandens Side og sendte en jublende 
Takkebøn høit op, saa høit de kunde. 
Ja vist, de havde mistet deres Velstands- 
kilde, Skonnerten og dens rige Ladning, 
men Livet var deres, var hinandens. 

Saa sprang han op, løftede hende 
høit i sine Arme, vendte sig mod det 
skummende Hav, der sydede som en 
kogende Kjedel for deres Fødder, rystede 
sin vældige Næve mod den dundrende 
Brænding og raabte: 

„Nix, Du, — ha, nix!" 

Naturmennesket bød i overstrømmende 
Følelse af den vidunderlige Frelse de 
oprørte Elementer Trods; mægtig i sit 
Nederlag stod den danske Fisker paa 
Klippen med sin Kvinde i Favnen, medens 
Styrtesøerne, klædte i Fraade, søgte at 
indhente deres Bytte. Han kastede Ho- 
vedet tilbage og brølede dem seiersjublende 
iniøde med sine Lungers fulde Kraft: 

„Nix, Du! — Ha! Nix!" 

Saalede^ fandt de norske Fiskere 
Mads og Kirstine og bragte dem hjem 
i deres gjæstfri Hytte bag Klippemuren. 



5 



•-V 



III. 

Mads Knap til Søes. 



Paa Hjemreisen fra Alexandria havde 
Styrmand Hermansen fra Nordby en 
Aften ombord samlet Mandskabet oppe 
paa Bakken og blev opfordret til at for- 
tælle Historier. 

„Det kan skee/^ sagde han. „I kan 
faae noget at høre, som sandt er, men 
saalænge jeg taler, holde I Jeres Mund 
og tie stille." 

Mandskabet sluttede nærmere sammen, 
første Styrmand stoppede sin Skjæggepibe, 
to Matroser skare en Cigar midt over, 
deelte ærligt og toge hver sin Halvpart. 

Hermansen smilede selvbehagelig og be- 
gyndte paa Historien. 

„Det var altsaa om Vinteren for et 
Par Aar siden, at vi kom fra Hull med 
Kaptain Buchwalds Skonnert „Lively", 
og skulde losse Kul i Holbæk. I to Et- 
Maal havde vi havt det samme Veir: en 
forrygende Storm, for ikke at sige en 
Orkan, og som efterhaanden luskede et 
Par Streger mere vestpaa; forrevne Skyer 
og en Taage, saa vi ikke kunde see fra 
Rathjul til Bov. Dermed fulgte Musiken: 
Skvalp og Slag, som Lyd af Stortromme 
eller Kanonskud, en Piben, et Brøl, en 
Knagen, der endte med Bræksøer, stei- 
lende iveiret, krummende sig som Slanger, 
der omslynge deres Offer. Af og til knuste 
de et Stykke af Ræbngen og gjorde Kunster 
med Matroserne, som bleve hivede i Veiret, 
skjønt de havde surret sig fast med en 
Ende om Livet, for ikke at blive skyllede 
overbord. De saae fæle ud, disse pyntede 
Madammer, naar de kom styrtende frem 

i deres graablaa Kapper; broderede med 
hvidt Skum, og stak Halsen ind over 
Rælingen, eller sjaskede hen over Dækket 
og knuste og slæbte ud Alt, hvad de 
kunde faae Klo i. Oppe i Rigningen saae 
det ikke bedre ud. Mersseilene hang i 
Pjalter, blæste bort fra Liget, og daskede 
omkring Ræerne, — men derved var der 
for Øieblikket Intet at gjøre. 

Efterat denne Kommers som sagt havde 
varet ved i to Døgn, lettede Snestormen 
saa meget, at vi kunde skimte Horizonten 
og peile Hanstholm Blinkfyr, hvorefter 
Kaptainen med Sikkerhed meente at gaa 
Skagen ind uden videre Betryk. Begribe- 
ligviis haabede vi det Samme, men saae 
paa hverandre med fordægtige Øine uden 
at sige, hvad vi s*gu tænkte. 

See, Manne, ude i rum Sø betyder en 
Storm ikke saa stort, man rider den af, 
som man bedst kan, holder Ørene stive, 
Øinene aabne og varskoer for enhver kom- 
mende Seiler itide. Inde ved Land 

derimod, med Steenrevl og Grund paa 
den ene Side, Djævelskab og Skjær paa den 
anden, betyder det noget Værre, som I 
nok faae at vide, naar den Tid kommer. 

Vor Kaptain, den Stakkel, havde jeg 
ondt af. Han fik ingen Ro paa sig, mens 
Orkanen varede, gik ikke til Kahytten, 
men blev ved at balancere frem og til- 
bage fra Rat til Røstkjætting, for at lodde 
paany og overbevise sig om, at hans 
Gisning slog til. Paa Hovedet havde 
han en gammel Sydvest bunden sammen 
under Hagen, omkring Livet et Rednings- 
bælte, som forresten skjultes af den 
sammenknappede Oliefrakke. I disse to 
Døgn havde han møisommelig ernæret 
sig alene af Grog, hvoraf han dog tilsidst 
blev en lille Smule kjed og ligesom noget 
vaklende. 

Saa kom han hen til Mads Knap og 
mig, han holder sig fast ved Nathuset 
og siger: 

„Kom og hjælp mig ned, lille Her- 



54 

mansen, jeg er bleven daarlig og har 
saadan Værk i min venstre Side, at jeg 
ikke kan staa ret paa Benene." 

Det sidste var jeg enig med ham i, 
og tog ham under Armen, for at stive 
ham lidt op. Først gav han bestemt 
Ordre paa den Kurs, vi havde at holde, 
og blev ved at gjentage Befalingen, medens 
jeg balancerede afsted med ham, og fik 
ham vel fortøiet nede i en Køie, hvor 
han straks faldt i Søvn, til Trods for den 
daarlige venstre Side. 

Da jeg kom tilbage, blev jeg høist 
forbavset over at see Mads Knap styre 
en heel anden Vei, end den Kaptainen 
havde givet Ordre til; det forstod jeg 
ikke og lagde Haanden paa hans Skulder, 
min Mund til hans Øre, idet jeg udbrød: 

„Nu skal jeg sige Dig Noget, Mads 
Knap, Du tager det ikke ilde op, men vi 
holde en heel anden Kurs, end den Kap- 
tainen bestemte." 

Mads saao lidt paa mig, hans Øien- 

bryn rynkede sig sammen til Uveir, saa 
brød han ud, rolig og koldblodig: 

„Nu skal jeg sige Dig Noget, Poul 
Hermansen, Du holder din Mund og finder 
Dig i, hvad Du seer. Den Kurs Kap- 
tainen gav, vilde have bragt Ulykke og 
Elendighed over Skib og Mandskab, kort 
sagt over den hele Greie. Stormen er vest, 
Strømmen driver os nordpaa. Lodskud 
viser 9 Favne, Klokken er nu sex Morgen, 
følge vi mit Bestik, og ikke Kaptainens, 
haaber jeg til Vorherre, at vi inden Aften 
ere velbeholdne Skagen inde." 

Jeg saae vist paa ham, men svarede 
ikke. I hans faste og bestemte Mine var 
der Noget, som fik mig til at tro paa, 
hvad han sagde. Vi styrede da videre, 
efter hans Recept, og jeg gav mig til at 
læse et Stykke Fadervor. — Hvad grine 
I af? Det er altid godt at have saadan 
en med sig ombord, i sin Kiste. 

Storm og Uveir varede ved ud paa 
den næste Morgen. Brand og Brænding 

overalt. Seil og Rigning hang og ding- 
lede, som om de skulde blæse ud af 
Skuden. Længere hen paa Dagen flovede 
det af, vi fik Skagens Fyrskib i Sigte og 
klarede os nok saa net fra Revet, som 
løber fra Grenen, en halv Miil nordpaa, 
ud i Havet. 

Ja, hvad saa? Næste Eftermiddag 
laa vi vel fortøiede i Helsingørs Havn og 
fik en stor Mængde af Byens Spadserende 
til at komme ud paa Havnemolen, for at 
see et stakkels Fartøi, som laa der med 
knækkede Stænger og sønderrevne Seil 
og alt Opstaaende feiet overbord. Vi lod 
dem see, hvad de vilde og havde en 
høist behagelig og vederkvægende Aften 
i Land, hvorfra ikke en af „Lively "s 
Besætning kom ædru tilbage til de vaade 
Køier. 

Vor Kaptain havde imidlertid forvunden 
sin Sygdom. Lidt efter Middagstid kom 
han op paa Dækket, lod Drengen koge 
Vand til en frisk Grog og gjorde en fryg- 

telig Støi, da han fik Besked om, hvor- 
dan Mads Knap havde baaret sig ad og 
ringeagtet den Kurs, han fik at rette sig 
efter. Af og til blandede han sine Skjænd 
og Spektakler med Forklaring over, hvor 
syg han endnu var. 

„Jeg lider af aromatisk Feber," be- 
troede han mig. „Jeg er ogsaa bange 
for, at der er gaaet Edder og Forgift i 
min ene Skank, den er svulmet op, saa 
tyk som en Komave," en Forklaring, som 
blev gjentaget, da Mægleren senere kom 
ombord, og som blev indskrevet i Skibs- 
journalen. 

Da vi nogenledes havde udbedret 
Skaden, gjorde vi Seil og gik i Ro og 
Mag til Holbæk, hvor vi skulde lægge 
op for Resten af Vinteren. 

I Holbæk mødte Kaptain og Mandskab 
til Søforklaring. Rhederen, Hr. Gylling, 
kom siden ombord til os, hilste paa Alle 
og indbød Forsamlingen til et Gilde i det 
nylig byggede Hotel. Mads Knap alene 



58 

blev ikke regnet med blandt de Indbudne. 
Hr. Gylling tilkastede ham nogle fæle 
Øine, idet han kom ombord og hilste paa 
os Andre. Vor Kaptain havde nemlig 
omtalt Mads i Skibsjournalen som en 
krakilsk og stridig Person, der ikke vilde 
lystre den modtagne Befaling. 

Hr. Gylling havde læst, hvad der stod 
skrevet, og fik desuden Kaptainens mundt- 
lige Forklaring og tillige Historien om 
det opsvulmede Been med i Kjøbet. 

„Jeg byder ikke Dem til Gildet," 
sagde Hr. Gylling og vendte sig mod 
Mads Knap, „fordi jeg er utilfreds med 
Deres Adfærd ombord." 

Mads Knap stod med sænket Hoved, 
saae ned paa Dækket som en Misdæder 
og svarede ikke. Saa kom Turen til 
mig at holde Tale. Jeg traadte frem 
foran de Andre, gjorde en dyb Hilsen og 
sagde : 

„Ærbødigst Taksigelse for den rare 
Aftensmad med Punsch til, som Hr. 

Rhederen har tiltænkt mig og mine 
Kammerater, men jeg skal rigtignok inte 
have Noget deraf, siden Mads Knap bliver 
lukket ude fra Selskabet, hvorvel han har 
viist sig paa den hele Tur ombord som 
en ærlig og trofast Kammerat og dygtig 
til sin Gjeming, det alle de Andre her 
skal bevidne." 

„Ja, det kan vi bevidne," raabte hele 
Forsamlingen. Saa kom den Ene frem 
og saa den Anden, enhver gjorde et liv- 
agtigt Buk, som de havde seet mig gjøre 
og meldte sig derefter ud af Selskabet 
for i Aften. 

Vor rare Konsul Gylling stod der, 
saae sig om og blev lidt flov, fordi han 
mærkede, at han havde baaret sig for- 
keert ad, og at hele vort Mandskab var 
i Lav med at lee ad ham. 

„Ja, den Sag, som jeg sigter til, skal 
paa det nøieste blive undersøgt endnu i 
Dag, og det skulde gjøre mig meget ondt, 
hvis jeg har tciget feil, og at man ikke 

var berettiget til, hverken mundtlig eller 
i Skibsjournalen, at ytre Misfoi*nøielse 
med Knaps Adfærd ombord i „Lively"." 

Alene Mads Knap forandrede ikke en 
Mine i sit solbrændte Fjæs, han svarede 
ikke heller og blev staaende i Kredsen, 
stiv og ubevægelig som en af Steendukkerne 
inde i Kongens Have. 

Da Hr. Gylling var gaaet sin Vei og 
Mandskabet drog syngende ned ad Gaden, 
sagde jeg til Mads Knap: „Der vil blive 
Mudder ved den Bespisning i Aften!" 

Saa skiltes vi, og jeg gik og glædede 
mig over, at det skulde gaa, som jeg 
spaaede. Der blev Mudder. 

Altsaa om Aftenen samler „Lively"s 
Mandskab sig i bedste Stads oppe i 
Gjæstgiverens store Sal, som ellers kun 
blev brugt ved høitidelig Leilighed, og i 
den ene Side var forsynet med et Galleri, 
hvor Musikanterne havde deres Plads ved 
Baller og Maskerader. 

Vi fik en fortræffelig Mad, og efter 
Maaltidet bare de nogle store Punsche- 
boUer ind, som heller ikke vare at for- 
agte. Der blev klinket, og der blev 
sunget og begyndt paa Taler, som alle- 
sammen gik i Smaastykker. Saa reiser 
jeg mig op, banker paa mit Glas og 
beder Folkene om at holde Mund nede 
for Enden af Bordet. Det, jeg sagde, 
rørte hele Forsamlingen, det rørte ogsaa 
mig selv. Saadan lød Talen: 

„See, nu vil jeg bede Jer Allesammen 

om at fylde Jeres Glas. reise Jer og gaa 

hen og klinke med den Mand, som har 

siddet her den hele Aften uden at mæle 

et Ord. Hils paa ham, Manne, tryk hans 

Haand og siig ham Tak og Tak igjen. 

Havde han ikke været med os ombord, 

saa laa vi nu alle paa Havsens Bund. 

Han har frelst os og tiet dertil, han har 

reddet Mandskab, Fartøi og Ladning og 

kun faaet Fornedrelse og Utak til Løn 

derfor. Af med Huer og Hatte, I der- 

henne, fyld Jeres Glas hver En herinde, 
reis Jer, gaa hen og klink med ham, saa 
et dundrende Hurra, en Glæde over, at 
at vi har den Mand mellem os i Aften. 
Din Skaal, Mads Knap, Vorherre velsigne 
Dig!" 

Der blev en Støi, et Raab og en 
Skvalp en sammen om Mads, som ikke fik 
Ende, selv havde han siddet tavs og døds- 
stille, mens han hørte paa min rørende 
Tale, begge Arme støttede til Bordet og 
Ansigtet skjult i Hænderne. Da han stod 
op, vare hans Øine vaade, han rømmede 
sig og fremstammede en Tak, hvoraf Ingen 
forstod et eneste Ord. 

Saa bragte jeg ham ud af Kniben ved 
at spørge, hvorfor han ikke havde taget 
til Gjenmæle mod den haltende Kaptains 
Anklage. 

„Jeg vilde ikke bringe ham i Fortræd," 
sagde Mads. „Han sidder hjemme med 
en gammel Fader og tre smaa Drenge." 

„Ja, det er en god Snak. Du vilde 
hellere selv komme i Fortræd?" 

„En Sømand skal lystre Kommando 
ombord," sagde han og saae ned for sig. 

„Men saa fortæl os da, hvordan Du 
turde vove at forandre Kurs og styre 
Karethen efter dit eget Hoved?" 

Mads saae iveiret. „I otte Aar har 
jeg faret med Skagens Søfolk, som drage 
ud i deres Baade for at lodse de frem- 
mede Fartøier hen over Grunde og Revene 
deroppe." 

Der blev atter drukket Skaaler og 
atter raabt Hurra for Mads Knap. 

Larmen, som herskede i Salen, trængte 
ud paa Gaden og bragte Folk til at samle 
sig i tiltagende Klynger. Paa en Gang 
blev Sømændenes Jubel afbrudt, idet en 
Mand kom tilsyne oppe paa Galleriet, 
hvor han havde siddet skjult bag For- 
hænget og seet og hørt Alt, hvad der var 
foregaaet nede i Salen. Det var Skibs- 
rhederen fra igaar. Konsul Gylling, pyntet 

som til en Fest. Han fortalte, at han 
ærlig og redelig havde luret paa, hvad 
vi talte om. Nu vilde han komme ned 
og klinke og drikke et Glas med os og 
række Mads Knap sin Haand med Und- 
skyldning for, hvad han havde sagt igaar, 
da han læste den skarnagtige Skibsjournal. 
En af det tilstedeværende Mandskab havde 
senere været inde paa Kontoret og aflagt 
en fuldstændig og tilfredsstillende For- 
klaring over, hvad der var gaaet for sig 
ombord. Altsammen til Ære for Mads 
Knap og til Undskyldning for vor Kaptain; 
— han var jo syg, den Stakkel. 

„Ja Gu* var han syg," bemærkede en 
Matros. „Han havde klistret sig saadan 
sammen med Grog, at han ikke kunde 
gaa opret hen ad Dækket." 

Forsamlingen lo. Konsulen gik ned 
fi'a Galleriet og kom ind i Kredsen til os. 
Her tog han mod et fyldt Glas, nippede 
til det og rakte saa Mads Knap Haanden 
med det venligste Smil han kunde stille op. 

„Nu gleraraer vi Alt, hvad der er skeet 
igaar," sagde han, „ikke sandt, Mads Knap, 
vi To maa være gode Venner, og ville 
faae meget at bestille sammen." 

„Det troer jeg ikke," sagde Mads og 
rystede paa Hovedet. 

„Ja, men jeg troer det, fordi jeg har 
et Budskab til Dem fra Kaptain Buchwald : 
De skal komme ud til ham paa hans 
Gaard, Annebjerg, han vil tale med Dem, 
for at tilbyde Dem Kommandoen over den 
nye Bark, som nylig løb af Stabelen, og 
som skal rustes og takles til i Vinter. 

Kan I begribe den Halloi og Jubel, 
der fulgte efter Konsulens Forklaring? 
Grosserer Gylling fik Skaaler, Mads fik 
Skaaler og det varede ved til den lyse 
Morgen. Mads Knap var som forvandlet, 
det der klang mellem Alt, hvad han sagde, 
var denne ene Sætning; „Jeg skal være 
Kaptain paa Barken." 

Seer I nu, Kammerater, hvad den Sø- 
mand angaaer, som var kommet til vor 

Konsul, for at forklare ham, hvad der 
burde have staaet i Skibsjournalen, saa 
maa I ikke spørge mig om Mandens Navn, 
jeg siger Jer det ikke, paa ingen Maade, 
om I saa tigge mig derom til i Morgen 
tidlig. I skal blot faae de to første Bog- 
staver af Mandens Navn at vide. Det første 
Bogstav var „Herman", og det andet var 
„sen". — Lad os nu see, om I kan gætte 
Jer til Resten." 



IV. 

Mads Knap søger Havn. 



I Sommeren 1892 gjenfinde vi Mads 
Knap og Kirstine ombord i deres egen 
lille Skude, der havde lagt op i Helsingør 
Havn, for at udbedre en Skade, som 
Fartøiet havde faaet underveis fra Kjø- 
benhavn. Mads er nu en gammel Mand, 
høi og bredskuldret, hans Ansigt er rynket, 
solbrændt og omgivet af et mægtigt, hvid- 
graat Kindskæg. Han halter lidt, til Minde 
om hans sidste Bedrift, da han reddede 
et skibbruddent Mandskab i Nordsøen. Kir- 
stine havde faret med sin Mand i mange 
Aar. Det var ikke længer paa den statelige 
Skonnert, hvormed de begyndte deres Ung- 

domstogt, nu seilede de med en lille, be- 
skeden Skude, der om Vinteren laa med 
Frugt og Jydepotter i Frederikshohnskanal, 
og om Sommeren tog Fragt med af hvad 
der kunde falde for. 

Kirstine sad denne Septembermorgen 
udenfor Kabyssen, iført Fanøkvindemes 
Dragt. Hun var blevet lidt sværere med 
Aarene, men hendes røde Kinder og blaa 
Øine lyste endnu omkap med Ungdommens 
Sundhed. Det var Mandens og Hustruens 
store, uopslidelige Emne, der her drøftedes 
paany, medens Kirstine sad og talte Kobber- 
mønt i Skødet, og Mads stod lænet til 
Vantet og røg af sin Kridtpibe. 

„Ja vist, Motter! Penge er der jo nu 
nok af for vore gamle Dage, Ungerne ere 
i Vei og skikke sig vel, Fartøiet er værk- 
bruddent og duer ikke længer til at gaa 
om Skagen, nu gjør vi to Gamle nok bedst 
i at søge Havn hjemme paa Fanø, plante 
Kartofler og andre Tulipaner." 

Mads saae op til Fløiknappen og ud- 
stødte et Suk. 

Kirstine saae ogsaa op og nikkede til 
ham med et fornøiet Smil. 

„Ja, men derfor ligge vi ikke paa Løi- 
bænk, Fatter, vort Huus er forsømt, siden 
jeg ikke blev hjemme som de andre Fanø- 
koner, nu skal der hegnes et forsvarligt 
Stykke Jord ind til Urtehave, saadan som 
vi saae de have det nede i holstensk Land, 
Skuden er god nok til at seile til Ring- 
kjøbing med og besøge vor ældste Søn, 
og til Esbjerg til Kirstine." 

„Ja, og Faarene skal flyttes, og naar 
det er Ebbe, kan jeg vralte ud og pille 
Plædder i Tangen, og binde Hoser i 
Kakkelovnskrogen, naar det kuler op til 
Storm, " sagde Mads og trak paa Skuldr en. 
„Og naar jeg saa fylder de fire Snese, 
komme de med Blomster og Musik, det 
kan blive rigtig rart!" 

Mads Knap klaskede sig paa Laaret og 
saae fornøiet ud, det Samme gjorde Kirstine. 

„Aa høi! aa høi!" lød en kraftig Op- 
sang inde fra Land. Styrmand Hermansen 
stod paa Landgangsbrædtet med Tommel- 
fingrene i Ærmegabene og en rød Hals- 
klud flagrende i Vinden. 

„Ih, nci dog, det er jo vor Landsmand 
Hermansen fra Nordby, " udbrød Kirstine. 

Mads saae hen til ham, puttede Piben 
i Vestelommen og spurgte: „Hvorhen saa 
pyntet, Hermansen?" 

„Jeg skal til Hoffet i Fredensborg," 
raabte Styrmanden gjennem sin hule Haand, 
som om han stod paa Kommandobroen 
og skulde over Stag. 

„Til Hoffet?" 

„Ja, og I skal med! det kan I have godt 
af, nu I gaaer til Køis derhjemme paa Øen. 
Følg med, jeg skal føre Jer gjennem Braad 
og Brænding lukt ind til Keiseren." 

Kirstine skyndte sig ned og bandt et 
nyt Hovedklæde paa og en Silkesnip over 
Barmon. Mads gned og børstede sig af 
al Formue, redte sit purrede Haar med 

Vand, Skuden blev betroet til Skibsdrengen, 
der stod paa Hovedet midt paa Landgangs- 
brædtet af Lyksalighed, da Skipperen var 
vel fraborde. Saa gik det afsted til Jern- 
banestationen. 

„Tre Billetter af dem til en halv Krone 
frem og hjem igjen," raabte Hermansen 
og satte Stemme i, efter at have gjort 
sine Albuer saa spidse som Syle og boret 
sig frem foran de Andre. 

„Hvor skal De hen?" spurgte Billet- 
kassereren. 

„Hvor jeg skal hen? til Hoffet i Fre- 
densborg, begribelig." 

„En Billet frem og tilbage, tredie 
Klasse, kan ikke faaes for en halv Krone." 

„Saa tage vi en til fjerde Klasse." 

„Der gives ingen fjerde Klasse, — det 
er Gods- og Kreaturvognen!" 

„Saa nøies vi med den, vi komme 
lige langt for det." 

Mads Knap og Hermansen modtoge 
deres Billetter. 

„Følg blot med mig," sagde Her- 
mansen og skubbede sig frem i Træng- 
selen, „de skal baade komme til at trille 
os ind til Fredensborg og hjem igjen paa 
fjerde Klasse, saadan som i Spanien for- 
gangen Aar." 

Styrmanden saae sig tilbage, Mads og 
Kirstine vare i Trængselen blevne skilte 
fra ham. Hermansen skyndte sig til den 
sidste Vogn i Toget og sprang ind i samme 
Øieblik, som Afgangssignalet blev givet. 
Javist var det en Kreaturvogn. 

„Nu skal vi have det lidt mageligt,^ 
sagde han og lavede sig et Leie i Halmen 
ved Siden af en Kvie. „Du tygger Drøv 
og jeg gumler Tobak, det kommer ud paa 
Et for Vorherre." 

Saa peb det derude, og afsted gik det; 
lidt efter var Turen endt i Fredensborg. 
Kondukteuren betragtede Hermansen vist, 
da han steg ud af Waggonen og børstede 
Halmen af sig. Han tog hans Billet og 
sagde: „Tredie Klasse, det er rigtigt." 



73 

„Men jeg har jo kjørt paa fjerde 
Klasse," indvendte Styrmanden, „saa vil 
jeg have mine udlagte Penge tilbage." 

„Det er Deres Sag," svarede Konduk- 
teuren og gik sin Vei. Det blev nu Her- 
mansen klart, at han, istedetfor at pudse 
de Andre, havde taget sig selv ved Næsen, 
men det talte han ikke om til Mads og 
Kirstine, der nu kom hen til ham, for 
at de ikke skulde miste Tilliden til hans 
Førerskab. Underveis fra Banen spurgte 
Hermansen de Forbigaaende om Veien 
til HoflFet. Pludselig saae de ved en 
Omdreining et Huus med dansk, russisk, 
engelsk og græsk Flag, Keglebane og 
Karousel. 

„Her maa det være," sagde Hermansen 
og fulgte frimodig efter, da han saae de 
andre Reisende søge ind i Stedet. En 
velnæret Mand tog venlig imod dem. 
Hermansen lettede lidt paa Hatten og 
spurgte med lav Røst: 

^Kan vi faae ham at see?" 

7 

„Hvem vil De see?" spurgte Manden. 

„Keiseren naturligviis, det er jo for 
ham vi ere komne og for Kongen og de 
Andre med. Disse to Fanøfolk kan have 
godt af at faae deres Konge at see, jeg 
selv har seet dem Alle mangfoldige Gange." 

Værten trak paa Skuldren. „Keiseren 
og den hele kongelige Familie spadserer 
netop paa denne Tid ude i Slotshaven, 
der kan De faae dem at see Allesammen." 

„Kom nu blot med mig, Manne," 
sagde Hermansen og gik med lange Skridt 
foran Mads Knap og Kirstine, der be- 
tænksomt fulgte efter. Saa gik de op 
mod det hvide Slot mellem Træerne og 
som for Tiden husede den russiske Keiser, 
Alexander den Tredie, den kejserlige Fa- 
milie og en Deel andre Medlemmer af 
det danske Kongehuus. Hermansen vilde 
gaa lige op mod Slottet, men standsedes 
af en Gardist, der pegede paa en anden 
Vej, som gik udenom Hovedbygningen. 
Da Hermansen begreb, at han ikke maatte 

komme Slottet nærmere, vinkede lian til 
Mads og Kirstine, som stode i ærbødig 
Afstand. 

„Kom kun na^mere," raabtehan, „her- 
fra kan vi obselvere det Hele og agte paa 
at Ingen smutter fra os, vi har betalt for 
dem Alle. Kom nu, lad os see hvad 
Motter har givet os med til Frokost." 

Han satte sig paa en af Jernkjæderne, 
der afspærrede Slotsgaarden og undersøgte 
i Ro Kirstines Madkurv. 

Vi ville her lade Hermansen selv for- 
tælle, saaledes som han næsten ordlydende 
beretter om sit mindeværdige Besøg i 
Fredensborg. 

„Alt medens jeg sidder der paa Kjæt- 
tingen, holder jeg skarp Udkig. Mads 
og Kirstine turde ikke komme nærmere. 
Jeg glemte reent min rare Mad. Det 
var saamænd en Spegesild med Rogn i 
Maven og den dratter fra mig ned i 
Gruset. — „Ja jeg veed nok, hvordan 
Du vil have det, lille forhenværende Jorn- 

fru," siger jeg og tager Silden op, „Du 
vil pyntes ligesom jeg og pudses og 
skrabes, men det er der ingen Tid til 
idag, herunter med Dig!" og saa gik 
Silden tilbunds i mig med Been og Kjole, 
hele Stadsen, for der kom en ældre Ka- 
valleer i Uniform og Medailler og store, 
graa Knebelsbarter. 

„Han seer mig ud til at vide Besked 
om Sagerne," tænker jeg, „nu skal vi 
bære os fiffigt ad og pumpe ham." 

Saa spørger jeg ham ud, naar Kongen 
kommer til syne. 

„Hans Majestæt er taget ud, der rider 
Kongen," svarer Kavelleren og peger hen 
mod en Rytter, der red paa en rask 
Fuchsia og nikker venligt til Mads Knap, 
der bukker lige til Jorden med Hatten i 
Haanden, mens Kirstine neier blodrød. 
Jeg river Kabudsen af Hovedet og styrter 
afsted, men Hesten gjør de yndigste Ka- 
prifolier lienad Veien, — væk var Maje- 
sta^ten. Saa tørrer jeg min Foldekniv 

af, retter paa Stadsklæderne og vinker 
til Mads og Kesten: 

„Nu spadsere vi lidt om i Haven og 
lader som om den er din og min, følg 
nu blot efter mig." Dermed træder jeg 
hen til nogle langagtige Bede inde foran 
Slottet og gaaer og lugter til de deilige 
Blomster, som jeg kun har seet Mage 
til, da vi foer paa Brasilien, men jeg 
plukkede ikke en eneste af dem. Vor- 
herre bevares! — Mens vi staaer der, 
kommer en Hale af Børn forbi os, smukke, 
velklædte og frimodige Allesammen. De 
lo og pludrede saa det var en Lyst at 
høre, og en kostbar Frue gik efter dem 
og holdt Rede paa hele Kommersen. Jeg 
har alletider gjort meget af Børn og nikker 
derfor til dem og spørger, hvem de søde 
Unger høre til. 

„ Det er de kongelige Børn ! " svarer 
den Kostbare og strutter ud med Brystet. 

„Vorherre bevares, der er jo nok til 
at gjøre Konger og- Dronninger af til det 

hele Europa, Polen med," svarer jeg, 
Kirstine >staaer og seer efter de smaa 
Englebørn med Taarer i Øjnene. 

Saa kommer der en høj, svær Mand, 
i graa Jægerkofte, ud fra en af Alleerne 
hen imod mig, mens jeg igjen gaaer og 
lugter paa Blomsterne. 

„Nu faaer vi det Hele at vide paa en 
Gang," siger jeg til Mads. „Pas nu paa, 
den Mand seer mig ud til at være en af 
vore Egne." 

Jeg krydser hen til ham og siger med 
det venligste Ansigt, jeg kan sætte op: 
„Hør nu! hvordan bærer man sig ad for 
at faae ham frem deroppe? varer dette 
hersens ved, kan vi risikere at blive snydt 
for vore dyre Reisepenge og komme for 
silde til Banen." 

„Hvem mener De?" spurgte den svære 
Mand i lemnielig utydelig Dansk og seer 
paa mig mod to kjonne, klare og trofaste 
Øine. 

„Jog moner Keisoren," svarer jeg. 

„Jeg har trukket alle mine Fiskegarn paa 
Land, og Mads Knap der og jeg er nu 
kommen den lange Vei hjemmefra, for 
at faae ham at see. Han er jo Europas 
mægtigste Mand, sige de, maaske Austra- 
liens med og skal være saa umaadelig 
stærk, det jeg holder meest af, skjønt 
han nok er flink og rar tillige. — Med 
Forlov, hvor er I ellers fra?" 

„Fra Rusland," siger han. 

„Jeg er fra Fanø," svarer jeg, for at 
være lige saa høflig. Saa talte vi om Et 
og Andet; tilsidst sporger han, om det er 
Keiseren, jeg vilde see, og da jeg nikker, 
siger han ganske rolig: 

„Jeg er Keiseren." 

Mads gjør et langt Skridt om hag 
Træet og trækker Kirstine med, jeg stirrer 
paa den høje Mand, river Hatten af Ho- 
vedet og føler mig ligesom lidt mat i 
Benene. 

„Er I Keiseren?" stammer jeg, „Keiser 
over hele Ungarn og Rusland?" — Da 



80 

jeg siger dette, seer jeg, at han staaer og 
smiler, og begreb da, at han vilde gjøre 
Halløi med mig. 

„Naa saa I er Hamselv," siger jeg 
og stritter ud med Benene. „I vil nok 
gjore Løier, — nei, min Fa' er, var I 
Keiseren, saa stod I ikke her og talede 
med en ringe En som mig; jeg kjender 
desuden baade Kongen og Dronningen 
fra vore Billeder, vor Præst har ogsaa 
den rigtige Keiser hjemme paa sin Væg, 
men han er med Pels og Stads paa, 1 
derimod er jo ikke bedre klædt end jeg 
er idag, da jeg vil til Hoffet." 

Den stærke Mand smilede igjen, han 
saae saa god og venlig ud og flyede mig 
en Guldskilling, den jeg veiede mistænke- 
lig. — „Er den rigtig," siger jeg, da han 
vil til at gaa. Han nikkede og lo. 

„Aa, stop lidt, nu skal jeg alligevel 
faao at vide, om 1 har holdt mig for 
Nar og taget Keiserens høistærede Navn 
forgangelig. Saasuart 1 kommer forbi 

Gardisterne deroppe ved Skildrehuset, 
presenterer de, hvis I er Hamselv, og 
gaaer op ad Trappen; i saa Fald er det 
rigtigt, og jeg beder ydmygst om Hen- 
stand og underdanigst Pardon for min 
Nærgaaenhed; men er I ikke Keiseren, saa 
siger jeg Jer et godt dansk Ord: „Han 
er vor Gjæst, Ingen kan her krumme et 
Haar paa hans Hoved, vi forstaaer ingen 
Spøg med det. Har I forstaaet mig?" 

Den høie Jægersmand nikkede og 
smilede igjen, og jeg stirrede efter ham, 
mens han gik den lige Vei op mellem 
Blomsterbedene til Slottet. Mads stod 
ogsaa og stirrede frem bag Træet og 
krammede Hatten i Haanden. „Pas paa, 
nu skeier han ud/* siger jeg, men nei, 
— deroppe skuldrede de og klaskede med 
Geværerne, saa jeg fornam det gjennem 
min hele Krop. Hanselv gik op ad Trappen, 
nok saa delicat, — Gud forlade mig min 
Synd! Han var alligevel den, han gav 
sig ud for, — Keiseren! De Asiers og 

Russeres Selvbehersker! — Jeg synes 
endnu bestemt, at han stod lidt stille i 
Døren og slog ud med Haanden. — Jeg 
blev staaende, mens Kirstine neiede, jeg 
kunde ikke komme af Pletten. 

„Hvad vil de sige til det hjemme paa 
Fanø, Mads Knap!" raabte jeg, „Her- 
mansen og Keiseren paa den samme 
Tofte!" 

Mens vi endnu staaer og grunder 
herpaa, dukker der en runken, gammel 
Kone op fra et af Blomsterbedene, som 
hun gik og ordinerede og kradsede i. 
Hende gav jeg mig i Snak med og spørger, 
hvem den Mand var, som nylig gik forbi. 
Hun svarer ligefrem, at det var Keiseren 
ude fra Rusland. 

„Det er en flink Mand," siger jeg 

„Rare ere de Allesammen," svarer 
hun og stiver sig af ved Riven. „Nu i 
Foraarct sidder jeg hjemme i Huset og 
kartor Uld, og var just ikke videre glad 
i det, fordi Alting hlev saa knapt. Saa 

banker det paa Døren, og hvem kommer 
ind uden Kronprindsen ! — „I har det koldt 
herinde, Hlle Moer," siger han og seer 
sig om. — „Ja, bidsk er det," svarede 
jeg „men min Søn Kresten arbeider, for 
at skafiFe en ny Ovn; den koster 20 Kr. 
og nu har vi allerede samlet de tolv.'* — 
„Hvad mener I, om Kresten og jeg slog 
os sammen om den Ovn," siger Kron- 
prindsen. — Og saa? — Vi fik Ovnen, 
den takker jeg for hver Aften, jeg gaaer 
iseng." 

Jeg stod lidt og spankulerer herover. 

„Nu veed jeg, hvad vi vil, vi skal 
hen og see paa Kronprindsen, inden vi 
tage hjem, han er en af Vore. Hvordan 
har han ikke draget sin Søn op, efter 
hvad der staaer at læse i vort Blad hjemme? 
Gud i Vold." 

Mads Knap og Kirstine fulgte efter, 
jeg holdt mig bestandig nogle Favne forud 
med skarp Udkig mellem Buske og Træer. 
Da vi vilde spadsere hen forbi Slottet 

paa den øverste Terrasse, lagde Mads 
sin Haand paa min Arm. 

„Hertil Du, og ikke længer," sagde 
han bestemt, „Respekt for Majestæten, 
hvad vilde vi sige, om Folk saadan 
krydsede forbi vor Kahyt og talte Kar- 
toflerne, vi putte i Munden?" 

„Ladgaa," sagde Hermansen, „skjøndt 
vi har betalt for det Hele." 

Saa kom vi til en aaben Havelaage, 
hvor der ved Indgangen stod nogle Billed- 
figurer. 

Hermansen, det er mig, pegede op til 
dem mod Tommelfingeren og sagde: 

„See, den lille Tyksak med Penge- 
posen i Haanden, det er Judassen, som 
snød Vorherre. Lige overfor staaer Poti- 
fars Kone, hun har næsten ingen Tøi 
paa Kroppen og venter vist efter sin 
Jakob." 

Derefter gik vi indenfor Havelaagen, 
uden at lægge Mærke til at Indgangen 
var forbudt, for at see paa en Deel andre 

Billeddukker, som tittede frem i Buskad- 
serne. Medens vi vandrede omkring her- 
inde, kom to slanke, sortklædte Damer 
hen imod os og spurgte, om vi syntes 
godt om Haven. 

„Det seer De jo," sagde jeg og let- 
tede paa Hatten. „Vi gaaer om og lugter 
til Tulipanerne, lille Frøken, det maa vi 
vel nok." 

Hun nikker med Hovedet og vilde 
gaae videre, men saa kommer der en 
anden sortklædt Dame imod os med fem 
smaa Aborrer, som hun bar nok saa 
galant i en Vidiekvist. Damerne talte 
lidt sammen i et fremmed Tungemaal og 
saae paa Mads Knap, der stod bagved 
mig med Kirstine i Haanden, de smilede, 
men det var der da intet Ondt i. 

Saa siger den Ene, om hun maa tage 
Mads af. 

„Hvorfor det," svarer jeg, „han har 
jo Ingenting gjort." 

Damen forklarede, at hun bare vilde 

8 

tegne ham op i sin Bog, og det liavde 
Mads ikke Noget at indvende imod. Han 
blev stillet hen paa en Bænk, og jeg fik 
Lov at tænde min lille Pibe, mens de 
sad og skrev ham op og slettede ham 
ud igjcn. Det blev mig noget langtrukkent, 
og jeg gav mig lidt i Snak med dem. 

„See, jeg undrer mig nu over, at alle 
de Billeder faae Lov at staae herinde, 
saa daarlig klædte, hvor der kommer saa 
mange af de Kongelige forbi. Judas kan 
det nu være det Samme med, den Kjæl- 
tring fortjener det ikke bedre, men de 
Andre skulde dog have lidt Tøi paa. 
Vor Gallionsfigur var langt smukkere 
pyntet, og vi vare dog heelbefame Sø- 
mænd allesammen. Det er ikke rigtig, 
siger Mads Knap og jeg." 

De lo og tegnede videre. Saa spurgte 
den Kjømieste, hende, der næsten talede 
ligesaa godt dansk som jeg selv, hvad 
det Baand og den Sølvskilling betydede, 

som Mads gik og bar paa. Han vilde 
ikke rigtig frem med Forklaringen. 

^Saadan Noget snakker man ikke 
gjerne om selv, lille Dame," sagde jeg, 
„det klingrer som Pral;" og saa maatte 
jeg ud med den hele Historie for ham; 
paa Landjorden var det jo mig, der førte 
an med Malconduite og Been i Næsen, 
— ude paa Havet er det Mads, som staaer 
tilroers. Jeg fortalte dem om Engelsk- 
manden, som drev ind forgangen Aar 
derovre paa Vestkysten. Han arbeidede, 
saa godt han kunde, for at gjore sig fri, 
bugtede og maneuvrerede retskaffens, det 
maa der siges. Lige meget hjalp det. 
Styret var borte, Nordvesten satte Søerne 
ind mellem Klitterne, Hvin og Bulder, 
saa man ikke kunde høre sin egen Stemme. 
Redningsfartøiet ventede, vi, der skulde 
ilav med det, vare alle paa Stranden, 
mange Fruentimmer krøb i Læ under 
Bankerne, hele vor By var vist rendt 
sammen. 

Saa huggede han derude, løb sig fast, 
og dermed var Historien forbi, og Turen 
kom til os. Vi steg i Fartøiet og jumpede 
afsted, det bedste vi kunde. Godt og 
vel gik det, Englænderens Mandskab firede 
sig ned i vor Baad, tolv ialt, frygteligt 
Mudder ombord. 

„Hvor er Jeres Kaptain," spurgte vor 
Formand, Mads Knap. 

„Han ligger deroppe slaaet fordærvet 
af Storseilsbommen, han er færdig." . 

„Han skal med, I Slyngler," siger 
Formanden og kravler tilbage paa det 
synkende Vrag. Dækket havde skudt sig 
iveirot. Agterenden var under Vand. Der 
laa Kaptainen med lukkede Øine, blodig 
i begge Mundvige. Ved hans Side sad 
en ung og ligbleg Kvinde, det var hans 
Hustru; Mandens Hoved hvilede i hendes 
Skjød, hun tørrede Blodet af hans Ansigt 
og brød sig Fanden ikke om, hvad der 
gik for sig paa Vraget. Saa tog For- 
manden Kaptainen i sine Arme, han er 

vist lige saa stærk som Deres Keiser der- 
henne, og bar ham ned til Rednings- 
fartøiet. Konen blev ved at holde fast 
paa Mandens Haand, men da de kom til 
Faldrebstrappen, hævede hun sine Arme 
og raabte: „mit Barn, mit Barn!" — 
„Hvor er det?" spurgte Formanden. Hun 
piler over mod Halvdækket. — „Saa maa 
vi have det Barn med," siger Mads, han 
var nu engang i Farten og springer ned 
i Kahytten. Nu var det paa det Yderste 
med Fartøiet, det sukker og knager, og 
fra Redningsbaaden raabe vore Folk : „Kom 
herned, kom herned, Baaden fyldes!" 

„Inde i Kahytten laa en lille Jung 
oppe i Køien og strakte begge Armene 
imod mig og hylede," brummede Mads, 
„han havde Grund til at hyle. Kahyts- 
ruden var braset istykker. Vandet naaede 
op i Køien til Drengen, saadan Noget 
kan man ikke finde sig i, og det er Skik 
og Brug blandt Søfolk at hjælpe hin- 
anden ! " 

„Stille, mens jeg taler," raabte Her- 
mansen, „Formanden tager Knægten, 
balancerer med ham over Godset som 
fylder Dækket, og da han gik forbi Hunde- 
huset, tog han en Kniv og overskar for 
Plasecrs Skyld Strikken, som bandt Hun- 
den, saa det stakkels Dyr hylede af Glæde, 
og sprang, uden at sige med Forlov, lige 
ned i Redningsbaaden, og er bleven hos 
Mads siden ombord i hans egen Skude. 

Vorherre var med os, lykkelig og vel 
naaedc vi Stranden, hvor Koner og Børn 
stod og raabte og dandsede i Sandet og 
slog Armene om deres Mænd eller kjær- 
lige Forældre. Den fremmede Kaptain 
blev baaret i et Seildug ind paa Skolen 
til Doktoren kunde komme og binde ham' 
sammen igjen." 

De fine Damer hørte til med store 
Øine. „Hvormange Mennesker har 1 
reddet," spurgte den Yngste. 

„Ja, hvem kan sige det for vist," svarede 

jeg. ^Mads pleier at skrive en Kridt- 
streg hjemme paa Loftsbjælken for enhver 
han hjælper ind fra Havet. For hans 
sidste Bedrift med Kaptainen sendte Maje- 
stæten ham den Medaille og de skrev 
mange Alen om ham i Bladene. — Nu 
er han vist ellers træt af at sidde mere, 
skal vi ikke snart være færdige, vi maa 
ud og see Kronprindsen, inden vi kommer 
hjem. — Hvad har De nu bestilt?" 

Damerne viste mig da deres Billeder, 
som livagtig lignede en kjøn, gammel 
Sømand med en Pibe i Munden og blanke 
Hatten paa, — jeg tro er de havde pudset 
mig, og tegnet mig op istedetfor Mads, 
det lignede s'gu Hermansen. 

„Kirstine faaer vel det ene af dem 
for Tidsspild og Shtage?" spurgte jeg. 
De lo og rystede paa Hovedet, men den 
Høieste flyede mig en Guldskilhng, og 
den lille gav Mads en anden Skilling, 
som han ikke vilde have. Begribelig tog 
jeg imod min og spurgte da de gik, hvor- 

for Damerne med Forlov var saa sort- 
klædte. 

„Vi bære Sorg for vor Kusine," sva- 
rede den ene, hende jeg syntes bedst om. 
Saa gik de, men jeg fik ingen af Bille- 
derne. 

„Herre Jesus," hviskede Kirstine, „Du 
skal see, det har været tre Prindsesser!" 
Det troer Mads og jeg ogsaa. 

Tre Gange krydsede vi Haven rundt 
og spurgte os for om Nogen havde seet 
Majestæten eller hans Søn, men nei. Nu 
vare vi trætte og satte os ned paa en 
af Bænkene ved Søen, der, hvor Engle- 
børnene for lidt siden havde tumlet. 

„Hvad siger de Bogstaver, som er 
tegnet der i Grusot, Fatter?" spurgte Kir- 
stine. 

„Hvad det betyder?" det gik be- 
gribeligviis strax op for mig. ^^'^i vil 
sige det Samme som Frederik," siger jeg, 
„og L'et skal være Louise. Her har 
været Nogen før os, som ogsaa vilde be- 

søge vor Kronprinds og Kronprindsinde, 
og som lod sit Visitskort blive tilbage. 
Det maa forbedres lidt." Vi lægger smaa 
Bøgeblade hen over enhver Streg, nøjagtig 
i den tegnede Linie, og kiler Bladene fast 
i Jorden med smaa Pløkke, det var Synd 
at de kjønne Bogstaver skulde feies bort 
af Vinden, nu fik de Lov at ligge der i 
mange Dage, — maaske de ligge der 
endnu. 

Saa begav vi os hjemefter og gik og 
glædede os over, at jeg havde brugt saa 
pæne og fine Ord til Alt, hvad jeg for- 
klarede for Herskaberne. Saadan et Sprog 
hører de ikke ude paa Fartøierne. 

„En Billet til første Klasse," raabte 
jeg, „den allerfineste Vogn, en med Fløiel 
paa." Den fik jeg, men Mads vilde ikke 
med derind, han var saa høitidelig, som om 
han havde havt Barn i Kirke. Saa skiltes 
vi fornøiede, og jeg strakte mig mageligt 
ud i Fløielen, mens vi jollede afsted til 
Helsingør. Kommer der oftere Keisere 

og Prindsesser til Fredensborg, saa skal 

jeg ned og besøge dem, bver evige een." 

Her ender Hermansens Fortælling. 



Samme Dags Aften forlod Mads Knaps 
Fartøi Helsingør. Han selv stod ved Roret, 
Kirstine ved hans Side. Hun saae tilbage 
mod den svindende Stad. Solen var gaaet 
ned, Havet sendte den gamle Sømand sit 
venligste Smil, medens han langsomt gled 
hjemefter. 

„Hvor de store Keiserlige og Kongelige 
dog ere lykkelige," ytrede Kirstine omsider. 

„Hvorfor det?" spurgte Mads. 

„Aa jo endda," sagde hun, „jeg synes 
de maa staa Vorherre meget nærmere end 
vi Andre." 

Mads Knap svarede ikke strax her- 
paa. Lidt efter lagde han sin Arm om 
Kirstines Liv, slap Roret og hævede høire 
Haand mod Himlen. 

„Nix, Du, nix!" sagde han omsider med 
dyb og overbevisende Alvor, som om han 
trøstig havde lagt sit Roer i Vorherres 
Haand. 

Kirstine støttede sit Hoved mod hans 
Skulder. Saa gled de Fanøfolk i Mags- 
veir hjem i Havn. 






